**Թրանսփարենսի Ինթերնեյշնլ հակակոռուպցիոն կենտրոն**, ոչ կառավարական հասարական կազմակերպություն Հայաստանում։ 2001 թվականից Թրանսփարենսի Ինթերնեյշնլ ոչ կառավարական միջազգային կազմակերպության պաշտոնական ներկայացուցիչն է Հայաստանում։

Պատմություն
-----------

Կազմակերպությունը հիմնադրվել է 2000 թվականին Ամալյա Կոստանյանի կողմից։ Սկզբում կազմակերպությունը գործել է «Տարածաշրջանային զարգացման կենտրոն» ՀԿ անվամբ։ 2008 թվականի փետրվարին կազմակերպությունը վերագրանցվել է որպես Թրանսփարենսի Ինթերնեշնլ հակակոռուպցիոն կենտրոն (ԹԻՀԿ)։

ԹԻՀԿ-ի գլխավոր նպատակը կոռուպցիայի կանխարգելումն է՝ կառավարության գործունեության թափանցիկության և հաշվետվողականության խթանման միջոցով։

Ներկայումս, Թրանսփարենսի Ինթերնեյշնլ հակակոռուպցիոն կենտրոնի գործադիր տնօրենը Սոնա Այվազյանն է։

Գործունեություն
---------------

ԹԻՀԿ-ն իրականացնում է տարբեր ծրագրեր կոռուպցիայի կանխարգելման, թափանցիկ ընտրությունների անցկացման, կառավարման համակարգերի աշխատանքի թափանցիկության ամրապնդման ուղղությամբ։ Համապետական և տեղական ինքնակառավարման մարմինների ընտրություների ժամանակ ԹԻՀԿ-ն «Ականատես» դիտորդական առաքելության միջոցով իրականացնում է ընտրությունների դիտորդություն։

2014 թվականին «Բաց կառավարման գործընկերություն» ծրագրի շրջանակներում ԹԻՀԿ-ի կողմից ներկայացվել են տարբեր առաջարկներ, որոնք միտված են եղել բարձրաստիճան պաշտոնյաների հայտարարագրերի, պետական գնումների գործընթացի, հանքարդյունաբերության ոլորտի թափանցիկության ապահովմանը։

Մրցանակներ
----------

### Ամալյա Կոստանյանի անվան մրցանակ

Թրանսփարենսի Ինթերնեյշնլ հակակոռուպցիոն կենտրոնը «Բաց հասարակությունների հիմնադրամներ - Հայաստան»-ի հետ համատեղ 2011 թվականից սկսած շնորհում է Ամալյա Կոստանյանի անվան մրցանակը։ Մրցանակը շնորհվում է «սկզբունքային ու խիզախ գործունեություն իրականացրած և քաղաքացիական հասարակության զարգացման գործում նշանակալի ներդրում ունեցած անձանց»։

2023 թվականից մրցանակը շնորհվում է կոռուպցիայի դեմ պայքարում նշանակալի ներդրում ունեցած մարդկանց։ Տարբեր տարիներին այս մրցանակին են արժանացել իրավապաշտպան Արտակ Զեյնալյանը (2011), քաղաքացիական ակտիվիստ Լալա Ասլիկյանը (2012), իրավապաշտպաններ Զարուհի Հովհաննիսյանը (2013) և Լարա Ահարոնյանը (2014), լրագրողներ Մարիաննա Գրիգորյանը (2015) և Թեհմինե Ենոքյանը (2016), «Իրազեկ քաղաքացիների միավորում» ՀԿ հիմնադիր Դանիել Իոաննիսյանը (2017), «Ռեստարտ» ուսանողական շարժումը (2018), «Հետք»-ի հետաքննող լրագրող Տիրայր Մուրադյանը և «Սիվիլնեթ»-ի լրագրող Մկրտիչ Կարապետյանը (2023)։

Ծանոթագրություններ
------------------

1. ↑  «Կազմակերպությունը». *Transparency.am*. Վերցված է 2024 թ․ փետրվարի 27-ին.
2. ↑  «Թրանսփարենսի ինթերնեշնլ հակակոռուպցիոն կենտրոն». *infocom.am* (անգլերեն). Վերցված է 2024 թ․ փետրվարի 28-ին.
3. ↑  ԴեՊո, ՀԿ. «ՀԿ ԴեՊո :։ Թրանսփարենսի ինթերնեշնլ հակակոռուպցիոն կենտրոն». *ՀԿ ԴեՊո* (անգլերեն). Վերցված է 2024 թ․ փետրվարի 28-ին.
4. ↑  ««Թրանսփարենսի ինթերնեշնլ»-ի տնօրեն Սոնա Այվազյան. «Ընդհանուր առմամբ, խախտումները տեխնիկական են, ոչ մտադրված»». *Hetq.am*. 2019 թ․ սեպտեմբերի 8. Վերցված է 2024 թ․ փետրվարի 28-ին.
5. ↑  ««Ականատես» դիտորդական առաքելության նախնական տեղեկանքը արտահերթ ընտրությունների մասին». *Hetq.am*. 2021 թ․ հունիսի 9. Վերցված է 2024 թ․ փետրվարի 28-ին.
6. ↑  «Աշխատանքային խումբ - Բաց կառավարման գործընկերություն - Հայաստան». *www.ogp.am*. Վերցված է 2024 թ․ փետրվարի 28-ին.
7. ↑  «Ամալյա Կոստանյանի անվան մրցանակ». *Transparency.am*. Վերցված է 2024 թ․ փետրվարի 28-ին.
8. ↑  «ԱՄԱԼՅԱ ԿՈՍՏԱՆՅԱՆԻ ԱՆՎԱՆ ՄՐՑԱՆԱԿ». *hraparak.am*. 12/12/2011.
9. ↑  «Ամալյա Կոստանյանի անվան ամենամյա մրցանակը՝ Լալա Ասլիկյանին». *www.7or.am*. Վերցված է 2024 թ․ փետրվարի 28-ին.
10. 1 2  «Ամալյա Կոստանյանի անվան մրցանակ». *Transparency.am*. Վերցված է 2024 թ․ փետրվարի 28-ին.
11. ↑  Ecolur. «Լրագրող Թեհմինե Ենոքյանը` Ամալյա Կոստանյանի անվան մրցանակի 2016թ-ի դափնեկիր - Ecolur». *www.ecolur.org* (անգլերեն). Վերցված է 2024 թ․ փետրվարի 28-ին.
12. ↑  «Ամալյա Կոստանյանի մրցանակ». *Իրազեկ քաղաքացիների միավորում*. Վերցված է 2024 թ․ փետրվարի 28-ին.
13. ↑  «Ամալյա Կոստանյանի անվան 2018թ. մրցանակը հանձնվել է «Ռեստարտ» նախաձեռնությանը և Ամուլսարի պահապաններին». *Hetq.am*. 2019 թ․ փետրվարի 5. Վերցված է 2024 թ․ փետրվարի 28-ին.
14. ↑  «ԹԻՀԿ-ը շնորհեց Ամալյա Կոստանյանի անվան մրցանակը հետաքննող լրագրողներին - FBnews». *www.fbnews.am*. Վերցված է 2024 թ․ փետրվարի 28-ին.